30 की बैठक में सरकार का रुख देखकर तय होगी अगली रणनीति
बठिंडा। 30दिसंबर की मुख्यमंत्री से होने वाली पैनल बैठक में उनकी ईटीटी अध्यापक की पोस्ट पर रेगुलर भर्ती की मांग का हल निकलने की उम्मीद है, अगर यह बैठक बेनतीजा रही तो कड़े संघर्ष की रणनीति बनाई जाएगी। यह बात ईजीएसई, एआईई, एसटीआर अध्यापकों के संगठन शहीद किरणजीत कौर एक्शन कमेटी ने कही जो कि मिनी सचिवालय के बाहर 6 दिनसे धरना दे रहे हैं। अध्यापक नेता वीरपाल कौर सिद्धाना, कुलदीप सिंह पाबला, प्रीतपाल सिंह फाजिल्का, सुनील कुमार यादव, धीरज कुमार मुक्तसर, गुरतेज सिंह टांडिया, जसविंदर जस्सी फरीदकोट कुलबीर सिंह अबोहर ने कहा कि नायब तहसीलदार हरजिंदर सिंह संगत ने डीसी डॉ. बसंत गर्ग से एक्शन कमेटी के नेताओं को 30 दिसंबर को मुख्यमंत्री से पैनल बैठक के आमंत्रण का भरोसा दिया।
hin_Deva hin_Deva